उग्र या आक्रामक गेंदबाज़ी, गेंदबाज़ी की वह रणनीति है जिसमें गेंदबाज़ बल्लेबाज़ को गेंद से हिट करने के इरादे के साथ गेंद डालता है। यह कुछ हद तक क्रिकेट के नियमों के खिलाफ है, इसमें वे नियम भी शामिल हैं जिसमें बाउंसर के अत्यधिक उपयोग की अनुमति नहीं दी जाती, इसमें "बीमर" के उपयोग की भी अनुमति नहीं होती, जिसका लक्ष्य पूरी तरह से बल्लेबाज़ के सिर को हिट करना होता है।

सफल आक्रामक गेंदबाज़ी में आमतौर पर बाउंसर और शोर्ट पिच डिलीवरी का मिश्रण होता है, जिसे बल्लेबाज़ के सिर, छाती और पसलियों को लक्ष्य बनाकर डाला जाता है।

इस के पीछे मुख्य इरादा होता है, बल्लेबाज़ का ध्यान भटकाना, ताकि वह गलती करे और अपना विकेट खो बैठे.

अक्सर विकेट किसी बाउंसर या शोर्ट पिच की गेंद पर नहीं गिरता, बल्कि इसके बजाय सामान्य डिलीवरी पर विकेट गिर जाता है, जिसकी बल्लेबाज़ उम्मीद नहीं कर रहा था, या बल्लेबाज़ अपने सामान्य तरीके से खेलने में असफल हो जाता है (डर, दर्द, हैरानी या इन तीनों के संयोजन के कारण).

इसके पीछे एक प्रमुख दृष्टिकोण होता है, बल्लेबाज़ की छाती को लक्ष्य बनाते हुए कई शोर्ट पिच की गेंदे डालना, जिससे बल्लेबाज़ बल्ले को उंचा करके अपने आप को बचाने और पिछले पैर पर खेलने के लिए मजबूर हो जाता है और इसके बाद तेज़ यॉर्कर डाली जाती है, जिसमें स्टम्प के आधार को लक्ष्य बने जाता है।

अगर बल्लेबाज़ बल्ले को उंचा करके पिछले पैर पर खेलने की तैयारी करता है, गेंदबाज़ अपनी तैयारी के लिए जितना समय लेता है, वह बल्लेबाज़ को दहशत में डालने के लिए पर्याप्त होता है और इस प्रकार से वह अपना विकेट खो सकता है।

एक तेज़ गेंदबाज़ भी बल्लेबाज़ को क्रोधित करने या उसे चिढाने के लिए आक्रामक गेंदबाज़ी कर सकता है, जिसमें वह बल्लेबाज़ को लक्ष्य बनाते हुए गेंद डालता है। आक्रामक गेंदबाज़ी का उपयोग हर तेज़ गेंदबाज़ के द्वारा अलग अलग अंश तक किया जाता है और यहां तक कि कभी कभी सर्वश्रेष्ठ बल्लेबाज़ भी इसमें गंभीर रूप से घायल हो जाता है और खेल से बाहर जाने के लिए मजबूर हो जाता है।

लगभग सभी मामलों में मौखिक 'अपशब्दों' का हमला भी इसके साथ किया जाता है।

अच्छी श्रेणी के तेज़ गेंदबाज़ों के द्वारा आक्रामक रणनीति का अत्यधिक उपयोग खेल की भावना के अनुरूप नहीं माना जाता और कई टीमों और खिलाडियों के द्वाराइसका विरोध किया जाता है।

इसके अत्यधिक उपयोग का एक उदाहरण था बोडिलाइन श्रृंखला, जिसमें तत्कालीन (1932-1933) इंग्लिश क्रिकेट कप्तान डगलस जार्डिन ने ऑस्ट्रलियाई क्रिकेट टीम के स्टार खिलाड़ी डोनाल्ड ब्रेडमेन पर आक्रामक गेंदबाज़ी का प्रहार किया।

इसमें वे बहुत तेज़ और शोर्ट गेंदें डाल रहे थे, बल्लेबाज़ के शरीर को लक्ष्य बना रहे थे, इसके पीछे उनका इरादा उन्हें व्यक्तिगत रूप से चोट पहुंचाना था। बोडिलाइन श्रृंखला के बाद क्रिकेट के कई नियमों में परिवर्तन किया गया, ताकि भविष्य में इस प्रकार की रणनीति के उपयोग को रोका जा सके. ऐसे कई क्षेत्ररक्षकों पर प्रतिबन्ध लगा दिया गया जो इस प्रकार की रणनीति का उपयोग करते थे।

रिवर्स स्विंग
उग्र या आक्रामक गेंदबाज़ी (Intimidatory bowling)
लाइन
बाउंसर